

**SREDNJA ŠKOLA DR. ANTUNA BARCA CRIKVENICA**
**Adresa:** Zidarska 4, 51260 Crikvenica
**Telefon:** 051 / 241 202; 051 / 784 211
**E-pošta:** ured@ss-abarca-crikvenica.skole.hr

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2024. GODINU**

**OPĆI DIO**

Srednja škola dr. Antuna Barca Crikvenica je u izvještajnom razdoblju ostvarila ukupne prihode od 1.429.974,25 eura što iznosi 100,74% ukupno planiranih prihoda za 2024. godinu te su u odnosu na 2023. godinu veći za 6,61 postotnih poena. Ukupni planirani rashodi u 2024. godini su ostvareni 98,75 % i iznose 1.435.173,72 eura, što je za 10,92 postotnih poena više u odnosu na 2023. godinu. Ostvareni prihodi i rashodi rezultirali su manjkom prihoda od 5.199,47 eura. Zbog utvrđene neravnoteže bilance iz prethodnih razdoblja, u 2024. godini je provedeno usklađenje konta 911 u korist poslovnog rezultata u iznosu od 1.704,27 eura. Prenesena sredstva iz prethodne godine se sastoje od prenesenog viška u iznosu od 34.243,80 eura, te prenesenog manjka u iznosu od 395,96 eura za projekt Erasmus+ koji se pokrio u 2024. godini prihodima od projekta. S obzirom da preneseni višak iz 2023. godine iznosi 33.847,84 eura, ostvaren je ukupni višak prihoda i primitaka koji se prenosi u slijedeću 2025. godinu u iznosi 30.352,64 eura.

Preneseni višak prihoda i primitaka iz 2023. godine u iznosu od 33.847,84 eura odnosi se na sljedeće izvore financiranja:

* višak vlastitih prihoda 12.469,79 €,
* višak prihoda od pomoći u iznosu od 21.723,62 €,
* višak prihoda za posebne namjene u iznosu 50,39 €,
* manjak prihoda od pomoći u iznosu od 395,96 €.

Stanje novčanih sredstava Škole na početku godine iznosi 40.535,74 eura, dok stanje na kraju 2024. godine iznosi 34.773,35 eura.

Najveći udio ostvarenih prihoda odnosi se na izvor financiranja 5 – Pomoći, prihod Ministarstva znanosti i obrazovanja kojima se financiraju rashodi za plaće i ostala materijalna prava zaposlenika kao i izvor financiranja 4 – Prihodi za posebne namjene, najvećim dijelom osnivača PGŽ kojima se financira osnovna djelatnost Škole kroz decentralizirana sredstva i programe iznad zakonskog standarda. 5 – Prihodi od pomoći za provedbu projekta su znatno manji u odnosu na prethodnu godinu jer su projekti MREŽA KOM5ENTNOSTI i RCK-RECEPT završili krajem 2023. godine, te je u tekućoj godini ostvaren samo prihod po završetku projekta RCK-RECEPT. Prihodi i rashodi po izvoru 111 – Opći prihodi i primici su manji u odnosu na 2023. godinu jer je osnivač u 2023. godini iz spomenutog izvora sudjelovao u financiranju neprihvatljivih troškova po projektu MREŽA KOM5ENTNOSTI. Prihodi i rashodi po izvoru 3-Vlastiti prihodi veći su za 72,23 postotna poena u ovom izvještajnom razdoblju s obzirom da je Škola u 2024. godini ostvarila prihod za iznajmljivanje školske dvorane sportskim klubovima za razdoblje od srpnja do prosinca prethodne 2023. godine.

Prema funkcijskoj klasifikaciji Škola je ostvarila 1.433.935,00 eura rashoda za srednjoškolsko obrazovanje (092) što je za 8,75 postotnih poena više od ostvarenja prethodne godine. S obzirom da je Škola organizirala dva natjecanja u tekućoj godini ostvaren je rashod od 1.238,72 eura za usluge obrazovanja koje nisu drugdje svrstane (098).

***POSEBNI DIO***

Od ukupno ostvarenih 1.435.173,72 eura rashoda najveći dio, 1.379.863,97 eura, odnosi se na program Osiguravanje uvjeta rada dok se 45.103,11 eura odnosi na program Unapređenje kvalitete odgojno obrazovnog sustava, 1.238,72 na program Obilježavanje postignuća učenika i nastavnika, a 8.967,92 eura se odnosi na program Kapitalna ulaganja u odgojno obrazovnu infrastrukturu.

Osiguravanje uvjeta rada je program koji obuhvaća sve materijalne i financijske troškove Škole koji nastaju tokom godine kao i rashode za zaposlene poput plaća i ostalih materijalnih prava prema Kolektivnim ugovorima i ostalim važećim propisima. Ovaj program financira se iz raznih izvora, a u 2024. godini ostvareno je 98,98 % plana. Osnivač – PGŽ financira osnovnu djelatnost i troškove nastale u svezi iste kroz decentralizirana sredstva, MZO pokriva troškove zaposlenika, njihovih plaća i ostalih materijalnih prava kroz Pomoći, a Škola, također, ostvaruje i vlastite prihode koji se troše prema potrebama Škole, pri čemu se vodi računa o uređenju i unapređenju Škole.

Škola u 2024. godini provodi program Obilježavanje postignuća učenika i nastavnika odnosno aktivnost Natjecanja i smotre. U sklopu programa Škola organizira natjecanje WorldSkills Croatia za regiju 2. Primorska Hrvatska koji financira Primorsko - goranska županija, te državno natjecanje iz logike i filozofije koje financira Agencija za odgoj i obrazovanje. Ukupni ostvareni rashodi Programa iznose 1.238,72 eura.

Program Unapređenje kvalitete odgojno obrazovnog sustava ostvario je 92,13 % planiranih rashoda. Program obuhvaća troškove pomoćnika u nastavi za učenike koji ne mogu samostalno pratiti nastavni program, a koji se financira iz čak četiri izvora financiranja. Također, programe školskog kurikuluma koje provodi Osnivač te program Osiguranje besplatnih zaliha mensturalnih higijenskih potrepština kojim se pokrivanju troškovi higijenskih uložaka za učenice financira Ministarstvo znanosti i obrazovanja. Dok se projekt RCK RECEPT financira kroz Pomoći, a također je dio Programa za unapređenje kvalitete odgojno obrazovnog sustava čije je ostvarenje plana rashoda 67,21 postotnih poena. U sklopu aktivnosti EU projekti Škola provodi projekt Erasmus + te je preneseni manjak iz 2023. godine u iznosu od 395,96 eura koji se odnosi na spomenuti projekt u cijelosti pokriven prihodima projekta tijekom 2024. godine.

Program Kapitalna ulaganja u odgojno obrazovnu infrastrukturu su rashodi za nabavu dugotrajne imovine koja se nabavlja iz raznih izvora financiranja pri čemu najznačajniju ulogu imaju sredstva osnivača, vlastita sredstva, pomoći te donacije. U 2024. godini osnivač je financirao nabavu dva multifunkcijska uređaja za printanje, kopiranje i skeniranje u vrijednosti 4.500,00 eura. Iz vlastitih sredstava su nabavljene knjige za knjižnicu, robot za informatiku, oprema za radionicu vodoinstalatera i dva nogometna gola ukupne vrijednosti 1.611,02 eura. Škola je u 2024. godini ostvarila kapitalne donacije od trgovačkih društava u sklopu projekta CARING – Preispitivanje društvenih i rodnih normi za smanjenje nasilja nad mladima u školi, u iznosu od 2.163,72 eura. Također, Škola je krajem godine dobila sredstva od Ministarstva za opremanje školske knjižnice obveznom lektirom i stručnom literaturom i sredstva za nabavu udžbenika za socijalno ugrožene učenike. Ukupno izvršenje programa Kapitalna ulaganja u odgojno obrazovnu infrastrukturu je 98,60 postotnih poena.

*POSEBNI IZVJEŠTAJI*

Izvještaj o zaduživanju na domaćem i stranom tržištu novca i kapitala u 2024. godini

U izvještajnom razdoblju Srednja škola dr. Antuna Barca nije se zaduživala niti davala zajmove, stoga nema posebnih izvještaja za navedeno.

Izvještaj o korištenju sredstava fondova Europske unije

Škola je u 2024. godini provodila projekt Erasmus +. Ukupni prihodi projekta u 2024. godini su 2.809,80 čime je pokriven preneseni manjak iz 2023. godine u iznosu od 395,96 eura, te je ostvaren dodani prihod od 2.413,84 eura po završnom izvješću projekta koji je u cijelosti potrošen u 2024. godini.

Izvještaj o danim zajmovima i potraživanjima po danim zajmovima

Škola nema dane zajmove i potraživanja.

Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

U tijeku je jedan sudski spor između Srednje škole dr. Antuna Barca i fizičke osobe, započet 2017. godine, kako je prikazano u Posebnom izvještaju o stanju potraživanja i dospjelih obveza, te o potencijalnim obvezama po sudskim sporovima.

Izvještaj o stanju potraživanja i dospjelih obveza

Škola svoje obveze redovito podmiruje. Na dan 31.12.2024. godine Obveze Škole iznose 123.417,90 eura koje dospijevaju u siječnju 2024. godine. Nenaplaćena dospjela potraživanja Škole odnose se na prihode od najma dvorane te iznose 1.122,75 eura. Za navedena potraživanja poduzimaju se radnje da se naplate u što bržem roku u narednom razdoblju.

Izvještaj o danim jamstvima i plaćanjima po protestnim jamstvima.

Škola nema dana jamstva.

Crikvenica, 28. ožujka 2025.

Ravnateljica

Ana Tomić Njegovan, prof.